CELEX: 62020TN0007
Language: fi
Date: 2020-01-07 00:00:00
Title: Asia T-7/20: Kanne 7.1.2020 – Global Translation Solutions v. parlamentti

16.3.2020   
            
            
               FI
            
            
               Euroopan unionin virallinen lehti
            
            
               C 87/23
            
         
      Kanne 7.1.2020 – Global Translation Solutions v. parlamentti
      (Asia T-7/20)
      (2020/C 87/28)
      Oikeudenkäyntikieli: englanti
      
         Asianosaiset
      
      
         Kantaja: Global Translation Solutions ltd. (Valletta, Malta) (edustaja: asianajaja C. Mifsud-Bonnici)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 28.10.2019 tekemän päätöksen hylätä kantajan tarjous, jonka tämä teki hankintamenettelyyn TRA/EU19/2019 (1) liittyvästä osasta nro 15
               
            
                  —
               
               
                  toissijaisesti kumoamaan vastaajan 5.12.2019 tekemän päätöksen tehdä hankintamenettelyyn TRA/EU19/2019 liittyvästä osasta nro 15 hankintasopimus vain yhden ainoan taloudellisen toimijan kanssa ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaajan 28.10.2019 tekemä päätös hylätä tarjous, jonka kantaja teki hankintamenettelyyn TRA/EU19/2019 liittyvästä osasta nro 15, oli lainvastainen sillä perusteella, että se perustuu tosiseikkoja koskevaan virheeseen; päätöksen mukaan nimittäin tiedostomuoto ”.doc” ei täyttänyt hankinta-asiakirjojen mukaisia vaatimuksia; kantajan mielestä kuitenkin
                  
                              —
                           
                           
                              hankinta-asiakirjojen sanamuoto ei ollut riittävän selvä, tarkka ja yksiselitteinen ja/tai
                           
                        
                              —
                           
                           
                              tiedostomuoto ”.doc” vastaa toiminnallisesti tiedostomuotoa ”.docx”.
                           
                        
            
                  2)
               
               
                  Toinen kanneperuste, jonka mukaan vastaajan 28.10.2019 tekemä päätös hylätä tarjous, jonka kantaja teki hankintamenettelyyn TRA/EU19/2019 liittyvästä osasta nro 15, oli lainvastainen sillä perusteella,
                  
                              —
                           
                           
                              että vastaajan toiminta rikkoi muun muassa komission täytäntöönpanoasetuksen (2) 106 artiklan 3 kohtaa ja loukkasi unionin oikeuden yleisiä periaatteita ja myös julkisia hankintoja koskevia periaatteita, muun muassa oikeasuhteisuutta, ja/tai
                           
                        
                              —
                           
                           
                              että vastaajan toiminta rikkoi muun muassa varainhoitoasetuksen (3) 96 artiklan 2 kohtaa ja loukkasi unionin oikeuden yleisiä periaatteita, mukaan lukien hyvän hallinnon periaate ja huolellisuusvelvollisuus.
                           
                        
            
                  3)
               
               
                  Kolmas kanneperuste, jonka mukaan vastaajan 5.12.2019 tekemä päätös tehdä hankintamenettelyyn TRA/EU19/2019 liittyvästä osasta nro 15 hankintasopimus vain yhden ainoan taloudellisen toimijan kanssa on lainvastainen sillä perusteella, että päätöksellä loukataan unionin oikeuden yleisiä periaatteita, mukaan lukien julkisia hankintoja koskevia periaatteita, ja päätös on hankintamenettelyn vaatimusten vastainen.
               
            
         (1)  EUVL 2019/S 54-123613
      
         (2)  Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29.10.2012 annettu komission delegoitu asetus (EU) N:o 1268/2012 (EUVL 2012, L 362, s. 1)
      
         (3)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1)